Victoria Falls (Zimbabwe)

Victoria Falls er en grenseby vest i Zimbabwe. Den ligger i provinsen Matabeleland North ca 1200 meter over havet.

Victoria Falls ligger på søndre bredd av Zambesi i nærheten av Victoriafallene. På nordre bredd, som tilhører Zambia, ligger byen Livingstone. Byene er sammenknyttet av en vei- og jernbanebro som fører over den mer enn hundre meter dype slukten med elven øst for Victoriafallene og dermed grensen mellom Zimbabwe og Zambia.

Indirekte kan byen takke den skotske misjonæren David Livingstone for sin grunnleggelse. Først med Cecil Rhodes' jernbaneprosjekt utviklet bebyggelsen Victoria Falls seg, tidlig på 1900-tallet. Det første Victoria Falls Hotel ble åpnet i 1904; det ble senere utbygd til luksushotell.

Litteratur 
 Paul Murray: Zimbabwe - the Bradt Travel Guide. With a foreword by Sir Ranulph Fiennes OBE. utgitt av Travel Guide Ltd., UK, og The Globe Prequot Press Inc., USA. 2010, ISBN 978-1-84162-295-8

Byer i Zimbabwe
Matabeleland North